Οι ανατομικές παραλλαγές της κάτω κοίλης φλέβας
Creators: name: Παντελίδου, Βαρβάρα Φωτίου
Publisher: name: Aristotle University of Thessaloniki
Year: 2018
Subjects: Κάτω κοίλη φλέβα-Ανατομικές παραλλαγές
Κάτω κοίλη φλέβα-Εμβρυολογία
Anomalies of the inferior vena cava
Embryology of the inferior vena cava

description: To σύστημα της κάτω κοίλης φλέβας (ΚΚΦ) αποτελεί το μεγαλύτερο φλεβικό σύστημα του ανθρωπίνου σώματος. Η διάπλαση της λαμβάνει χώρα μεταξύ της 4ης και της 8ης εβδομάδας της εμβρυϊκής ζωής, μέσω μιας περίπλοκης αλληλουχίας σταδίων ανάπτυξης, κατά την διάρκεια των οποίων μπορούν να προκύψουν διάφορες διαμαρτίες διάπλασης. Οι συνηθέστερες κλινικές εκδηλώσεις των ανατομικών αυτών παραλλαγών είναι η θρόμβωση, η οσφυαλγία καθώς και η επικοινωνία της συστηματικής κυκλοφορίας με την πυλαία ή την πνευμονική κυκλοφορία με τις κλινικές της συνέπειες. Ωστόσο, οι περισσότερες από αυτές είναι ασυμπτωματικές και αποτελούν τυχαίο εύρημα των σύγχρονων απεικονιστικών ελέγχων. Η έγκαιρη αναγνώρισή τους οδηγεί στην αποφυγή διαφοροδιαγνωστικών σφαλμάτων και διεγχειρητικών επιπλοκών. Στην παρούσα μελέτη μετά από ανασκόπηση της σύγχρονης βιβλιογραφίας περιγράφεται αρχικά το σύστημα της κάτω κοίλης φλέβας. Εν συνεχεία περιγράφονται τα στάδια διάπλασης της και αναλύονται οι πιο κοινές ανατομικές παραλλαγές της, οι οποίες ταξινομούνται ανάλογα με την αιτιολογία τους σε τέσσερις κατηγορίες :παραλλαγές φλεβικής αποχέτευσης, αμιγείς διαμαρτίες διάπλασης, παραλλαγές που προκύπτουν από την παραμονή εμβρυϊκών στελεχών και τέλος αυτές που οφείλονται σε συνδυασμό αιτίων. Για κάθε ανατομική παραλλαγή αναλύεται η εμβρυολογική ανάπτυξη αυτής, η ανατομική ταξινόμηση, η συμπτωματολογία, η διάγνωση και η αντιμετώπιση, που έχουν ιδιαίτερη σημασία για τους χειρουργούς, τους επεμβατικούς ακτινολόγους αλλά και για κάθε κλινικό γιατρό
description: To σύστημα της κάτω κοίλης φλέβας (ΚΚΦ) αποτελεί το μεγαλύτερο φλεβικό σύστημα του ανθρωπίνου σώματος. Η διάπλαση της λαμβάνει χώρα μεταξύ της 4ης και της 8ης εβδομάδας της εμβρυϊκής ζωής, μέσω μιας περίπλοκης αλληλουχίας σταδίων ανάπτυξης, κατά την διάρκεια των οποίων μπορούν να προκύψουν διάφορες διαμαρτίες διάπλασης. Οι συνηθέστερες κλινικές εκδηλώσεις των ανατομικών αυτών παραλλαγών είναι η θρόμβωση, η οσφυαλγία καθώς και η επικοινωνία της συστηματικής κυκλοφορίας με την πυλαία ή την πνευμονική κυκλοφορία με τις κλινικές της συνέπειες. Ωστόσο, οι περισσότερες από αυτές είναι ασυμπτωματικές και αποτελούν τυχαίο εύρημα των σύγχρονων απεικονιστικών ελέγχων. Η έγκαιρη αναγνώρισή τους οδηγεί στην αποφυγή διαφοροδιαγνωστικών σφαλμάτων και διεγχειρητικών επιπλοκών. Στην παρούσα μελέτη μετά από ανασκόπηση της σύγχρονης βιβλιογραφίας περιγράφεται αρχικά το σύστημα της κάτω κοίλης φλέβας. Εν συνεχεία περιγράφονται τα στάδια διάπλασης της και αναλύονται οι πιο κοινές ανατομικές παραλλαγές της, οι οποίες ταξινομούνται ανάλογα με την αιτιολογία τους σε τέσσερις κατηγορίες :παραλλαγές φλεβικής αποχέτευσης, αμιγείς διαμαρτίες διάπλασης, παραλλαγές που προκύπτουν από την παραμονή εμβρυϊκών στελεχών και τέλος αυτές που οφείλονται σε συνδυασμό αιτίων. Για κάθε ανατομική παραλλαγή αναλύεται η εμβρυολογική ανάπτυξη αυτής, η ανατομική ταξινόμηση, η συμπτωματολογία, η διάγνωση και η αντιμετώπιση, που έχουν ιδιαίτερη σημασία για τους χειρουργούς, τους επεμβατικούς ακτινολόγους αλλά και για κάθε κλινικό γιατρό